Maqluba

Pryd o fwyd traddodiadol o Irac, Libanus, Palestina, Gwlad yr Iorddonen a Syria yw Maqluba neu Maqlooba a wasanaethir ar hyd a lled y Lefant. Mae'n saig sy'n cynnwys cig, reis a llysiau wedi'u ffrio wedi'u rhoi mewn pot sy'n cael ei fflipio wyneb i waered wrth ei weini, a dyna'r enw maqluba, sy'n cyfieithu'n llythrennol fel "wyneb i waered." Mae'r dysgl yn mynd yn ôl ganrifoedd ac mae i'w chael yn y Kitab al-Tabikh, casgliad o ryseitiau o'r 13g.

 Cynhwysion 
Gall Maqluba gynnwys amrywiaeth o lysiau, fel tomatos wedi'u ffrio, tatws, blodfresych, a phlanhigyn ŵy, ynghyd â naill ai cyw iâr neu gig oen. Y rhai mwyaf cyffredin yw blodfresych a phlanhigyn ŵy. Rhoddir yr holl gynhwysion  yn y potyn yn ofalus, mewn haenau, fel bod y dysgl yn edrych fel cacen haenog pan fydd y pot wedi'i wrthdroi i'w weini.
bawd|Maqluba yn dangos haenau
Yn nodweddiadol mae Maqluba wedi'i addurno â chnau pinwydd a phersli ffres wedi'i dorri'n fân. Weithiau caiff ei wasanaethu gyda salad ac iogwrt ffres. Yn aml caiff ei baratoi a'i weini mewn  gwleddoedd a neithiorau mawr ee priodasau neu achlysuron arbennig.

Ers yr ymgais coup d'état aflwyddiannus yn Nhwrci, yn 2016, mae'r pryd yma'n cael ei hstyried yn "ddanteithfwyd Gulenaidd". Ystyrir y pryd felly'n dystiolaeth gref o aelodaeth o fudiad Gülen (neu Hizmet), mudiad sydd yn cael ei ystyried gan Dwrci yn fudiad terfysgaidd.

 Gweler hefyd 
 Bwyd Arabaidd
 Bwyd yr Aifft
 Bwyd Gwlad yr Iorddonen
 Rhestr o seigiau caserol
 Macaroni Hamin
 Coginio Palestina

 Cyfeiriadau 

Categori:Coginiaeth Syria
Categori:Coginiaeth Israel
Categori:Coginiaeth Libanus
Categori:Coginiaeth Irac
Categori:Coginiaeth Palesteina
Categori:Coginiaeth Gwlad Iorddonen
Categori:Coginiaeth yr Aifft
Categori:Wicibrosiect Palesteina